**Το Γραφείο των Υδάτινων Κοινών**

22.03.2023 - 01.07.2023

Εγκαίνια: 22.03.2023, 18:00

Το *Γραφείο των Υδάτινων Κοινών* είναι ένα διεπιστημονικό και διακαλλιτεχνικό πρόγραμμα που εστιάζει σε ζητήματα περιβαλλοντικής και κοινωνικής αλλαγής σε σχέση με το νερό και το σώμα. Ακολουθώντας τη ρευστότητα του νερού, το εγχείρημα παίρνει διαφορετικές μορφές: μια έκθεση, ένα διεθνές πρόγραμμα φιλοξενίας καλλιτέχνιδων, ένα εβδομαδιαίο πρόγραμμα δημόσιων δράσεων, αλλά και ένα «γραφείο έρευνας». Στο πρόγραμμα συμμετέχουν «ερευνητές και ερευνήτριες του νερού» από διαφορετικούς τομείς, όπως αυτούς της τέχνης, της θαλάσσιας βιολογίας, της γεωπονίας, της πολεοδομίας, του αθλητισμού και του ακτιβισμού. Το *Γραφείο των Υδάτινων Κοινών* πραγματοποιείται κατόπιν πρόσκλησης του καλλιτεχνικού διευθυντή του οργανισμού ATOPOS cvc Βασίλη Ζηδιανάκη στην ανεξάρτητη επιμελήτρια Ελένη Ρήγα, στο πλαίσιο του #ΟccupyAtopos.

**Έκθεση *Υγρή Καρδιά***

Από τη θέση του Μεσογειακού Νότου, οι καλλιτέχνιδες που συμμετέχουν στην έκθεση *Υγρή καρδιά* διερευνούν προβλήματα όπως η λειψυδρία, η καταστροφή του φυσικού περιβάλλοντος –η οποία οφείλεται σε βιομηχανικές, τουριστικές και στρατιωτικές δραστηριότητες–, αλλά και η μόλυνση των υδάτων εξαιτίας των πλαστικών και των μικροπλαστικών, σε σχέση με τις ευάλωτες ανθρώπινες και μη ανθρώπινες ζωές.

Με κεντρικό στοιχείο του προγράμματος την «υγρή καρδιά», το πηγάδι που υπάρχει στον χώρο του ATOPOS cvc, πέντε Ελληνίδες εικαστικοί –το καλλιτεχνικό δίδυμο Ιλεάνα Αρναούτου και Ισμήνη Κινγκ, η Ελένη Μυλωνά, η Μαρία Νικηφοράκη και η Δέσποινα Χαριτωνίδη– επιχειρούν να απαντήσουν σε καίριες ερωτήσεις γύρω από το νερό: Από ποια νερά μιλάμε; Για ποια νερά μιλάμε; Πάνω σε ποια νερά στεκόμαστε; Ποια είναι τα «δικά μας» νερά;

**Μαρία Νικηφοράκη**

*Hydrodance*

H Μαρία Νικηφοράκη με τα οπτικοακουστικά έργα *Hydrodance: Devil’s Well* και *Hydrodance: Elephant Cave* μας προσκαλεί να κρατήσουμε την αναπνοή μας και να κάνουμε μια βουτιά σε έναν ρευστό κόσμο. Μετατρέποντας το Πηγάδι του Διαβόλου στην Αττική και το Σπήλαιο των Ελεφάντων στην Κρήτη σε «σκηνή», η εικαστικός σκηνοθετεί μια πρωτότυπη υποβρύχια χορογραφία που οικειοποιείται το λεξιλόγιο της θαλάσσιας βιολογίας και της κατάδυσης. Οι τοποθεσίες επιλέγονται συμβολικά ως υπενθύμιση για τον κίνδυνο απώλειας της βιοποικιλότητας εξαιτίας ανθρωπογενών δραστηριοτήτων. H σπειροειδής κίνηση των δυτριών που συμμετέχουν στη χορογραφία παραπέμπει τόσο στην κίνηση των ψαριών και των θαλάσσιων θηλαστικών όσο και στον κυκλικό χορό των μαγισσών – που δεν ήταν άλλες από γεωργούς και θεραπεύτριες των περασμένων αιώνων, των οποίων το φυσικό περιβάλλον βρισκόταν υπό απειλή. Παράλληλα, η κινηματογράφηση με κάμερες προσαρτημένες στο σώμα των δυτριών –και συγκεκριμένα γύρω από την κοιλιακή χώρα– παραπέμπουν στις κάμερες που ενθέτουν οι επιστήμονες στη ράχη θαλάσσιων θηλαστικών (Crittercams) ώστε να καταγράφουν βίντεο, ήχο και άλλες πληροφορίες σχετικές με τα ζώα του βυθού.

**Λίστα έργων που παρουσιάζονται στην έκθεση**

Μαρία Νικηφοράκη

*Hydrodance: Elephant Cave*, 2023

Δικάναλο βίντεο υψηλής ανάλυσης, έγχρωμο, ήχος, 12' 28''

Ευγενική παραχώρηση της καλλιτέχνιδας

Με την υποστήριξη του ATOPOS cvc, της Περιφέρειας Κρήτης, του Δήμου Χανίων και της Κοινωφελούς Επιχείρησης Πολιτισμού και Περιβάλλοντος Δήμου Χανίων – Κέντρου Αρχιτεκτονικής της Μεσογείου, και του Δήμου Αποκορώνου

Μαρία Νικηφοράκη

*Hydrodance: Devil’s Well*, 2023

Μονοκάναλο βίντεο Full HD, έγχρωμο, ήχος, 8' 22''

Ευγενική παραχώρηση της καλλιτέχνιδας

Με την υποστήριξη του ATOPOS cvc

Μαρία Νικηφοράκη

*Hydrodance: Εργαστήρια*, 2023

Μονοκάναλο βίντεο Full HD, έγχρωμο, ήχος, 6'

Ευγενική παραχώρηση της καλλιτέχνιδας

Μαρία Νικηφοράκη

*Hydrodance: Συνέντευξη με τη Δρα Μαρία Σαλωμίδη*, 2023

Μονοκάναλο βίντεο Full HD, έγχρωμο, ήχος, 16'

Ευγενική παραχώρηση της καλλιτέχνιδας

**Βιογραφικό**

Η Μαρία Νικηφοράκη είναι εικαστικός και καταπιάνεται με την περφόρμανς, το βίντεο και το χορό. Αποφοίτησε από την Ανωτάτη Σχολή Καλών Τεχνών της Αθήνας και το πανεπιστήμιο Goldsmiths στο Λονδίνο, από το μεταπτυχιακό MFA Fine Arts. Έχει λάβει την Υποτροφία του Ιδρύματος Σπυρίδωνος Βικάτου. Έχει κερδίσει βραβεία και τιμητικές διακρίσεις: ARTWORKS (2019), Ίδρυμα Σταύρος Νιάρχος, Trinity Laban Dance Award (2019), Τμήμα Χορογραφίας, Τrinity Laban Conservatoire of Music and Dance, Λονδίνο, Performance Voyage 3 Festival Video Performance Award (2013), Artists’ Association MUU, Ελσίνκι.

Η Νικηφοράκη έχει λάβει μέρος σε ομαδικές εκθέσεις όπως: *Μυστήριο\_19 Η Μύηση ως Διαδικασία: Visual Arts Initiator*, 2023 Ελευσίς Πολιτιστική Πρωτεύουσα της Ευρώπης· *Unhappy Monuments*, ΟΠΑΝΔΑ & ARTWORKS (2020), Ίδρυμα Σταύρος Νιάρχος, *Learning From Documenta Workshop 4 - d14/Narratives ReshufÑled*, Ανωτάτη Σχολή Καλών Τεχνών της Αθήνας, Εργαστήριο Ανθρωπολογικής Έρευνας του Παντείου Πανεπιστημίου Κοινωνικών και Πολιτικών Επιστημών, (2017), *GOMENES performance event*, Μπιενάλε Αθήνας ΟΜΟΝΟΙΑ (2015- 2017), Latitude Festival, Big Screen (2015 & 2014), Film Festival του Λονδίνου, *Performative Labour-ism*, Performance Festival, MPA-Berlin 2014, Month of Performance, Βερολίνο)· *Excentricités 3*, Performance Festival 2012, Besançon, Γαλλία.

**Για φωτογραφικό υλικό επισκεφτείτε το** [**press kit**](https://www.dropbox.com/scl/fo/4rn3amn3t0to1qwhwdgg7/h?dl=0&rlkey=gl0sy82m7avc6kh57camn8hzg) **του Γραφείου των Υδάτινων Κοινών, το οποίο θα ενημερώνεται καθ’όλη τη διάρκεια του έργου.**

**Ώρες λειτουργίας έκθεσης**

Πέμπτη–Σάββατο

17:00–21:00

Είσοδος ελεύθερη με προκράτηση.

**Επικοινωνία**

Για περισσότερες πληροφορίες παρακαλούμε επικοινωνήστε με τον ATOPOS cvc στο [info@atopos.gr](mailto:info@atopos.gr)

ή επισκεφθείτε τις ιστοσελίδες:

[www.atopos.gr/occupyatopos-eleniriga-tografeiotwnydatinwnkoinwn](http://www.atopos.gr/occupyatopos-eleniriga-tografeiotwnydatinwnkoinwn)

facebook.com/[atoposcvc](https://www.facebook.com/atoposcvc)

instagram.com/[atoposcvc](https://www.instagram.com/atoposcvc/)

Facebook Εvent

https://fb.me/e/Xm43D7vj